Goldberger Harrachovis 2004. aastal
**Andreas "Andi" Goldberger** (sündinud 29. novembril 1972 Ried im Innkreisis) on Austria endine suusahüppaja.

Golbergeri karjääri parimad aastad olid 1990. aastate keskel ja läbimurre maailma suusahüppajate paremikku toimus nelja hüppemäe turneel 1991–1992, kui ta osales vaid Austrias hüpatud osavõistluse etappidel ning sai teise ja kuuenda koha. Selle tulemusel valiti ta riigi koondisse 1992. aasta olümpiamängudele Albertville'is, kuid võistlema ta siiski ei pääsenud.

Goldberger on võitnud kolm maailma karikat (1993, 1995 ja 1996). Nelja hüppemäe turnee võitis ta 1992–1993 ja 1994–1995. 1994. aasta olümpiamängudel Lillehammeris sai ta kaks pronksmedalit. Suusalennu maailmameistrivõistlustel tuli ta 1996. aastal maailmameistriks ja 1992. aastal võitis hõbemedali. Suusatamise maailmameistrivõistlustel on ta saanud ühe kuldmedali, kaks hõbedat ja neli pronksi. 

1997. aastal sai Goldberger Austria suusaliidult kuuekuulise võistluskeelu kokaiini kasutamise pärast. Vangis istunud narkoärikas olevat öelnud, et müüs Goldbergerile kahel korral kokaiini. 1990. aastate lõpul oli Goldbergeri suusahüppetase madalseisus, kuid 2000. aastal hüppas ta Planicas uueks lennumäe maailmarekordiks 225 meetrit. 

Karjääri viimase võistlushüppe Goldberger tegi Kulmi lennumäe treeningul 11. jaanuaril 2006, kus ta hüppas mitteametliku mäerekordi 215,5 meetrit.

Saavutused
----------

###  Olümpiamängudel

* 1994 Lillehammeris
	+ Pronks pronksmedal suurel mäel
	+ Pronks pronksmedal meeskonnavõistluses suurel mäel

### Maailmameistrivõistlustel

* 1993 Falunis
	+ Hõbe hõbemedal normaalmäel
	+ Pronks pronksmedal suurel mäel
	+ Pronks pronksmedal meeskonnavõistluses suurel mäel
* 1995 Thunder Bays
	+ Hõbe hõbemedal suurel mäel
* 1997 Trondheimis
	+ Pronks pronksmedal normaalmäel
* 2001 Lahtis
	+ Kuld **maailmameister** meeskonnavõistluses normaalmäel
	+ Pronks pronksmedal meeskonnavõistluses suurel mäel

### Suusalennu maailmameistrivõistlustel

* 1992 Harrachovis
	+ Hõbe hõbemedal lennumäel
* 1996 Kulmis
	+ Kuld **maailmameister** lennumäel

### Maailma karikasarjas

#### Maailma karikas

* **1. koht: 1993, 1995, 1996**
* 3. koht: 1994

#### Maailma karikasarja etapivõidud

Andreas Goldberger osales 288 maailma karikasarja etapil ja jõudis poodiumile 63 korral, millest 20 korda kõige kõrgemale astmele.

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| 1. | 1993  | 3. jaanuar  | Innsbruck  |  Austria | suur mägi |
| 2. |  1993 | 6. jaanuar  | Bischofshofen  |  Austria | suur mägi |
| 3. | 1993  | 17. detsember  | Courchevel  |  Prantsusmaa | suur mägi |
| 4. |  1994 |  4. jaanuar |  Innsbruck |  Austria | suur mägi |
| 5. | 1994  | 11. detsember  | Planica  |  Sloveenia | normaalmägi |
| 6. | 1995  | 6. jaanuar  | Bischofshofen  |  Austria | suur mägi |
| 7. | 1995  | 8. jaanuar  | Willingen  |  Saksamaa | suur mägi |
| 8. | 1995  | 21. jaanuar  |  Sapporo |  Jaapan | normaalmägi |
| 9. | 1995  |  28. jaanuar | Lahti  |  Soome | normaalmägi |
| 10. | 1995  |  8. veebruar |  Lillehammer |  Norra | suur mägi |
| 11. | 1995  | 12. veebruar  | Oslo  |  Norra | suur mägi |
| 12. |  1995 | 18. veebruar  | Vikersund  |  Norra | lennumägi |
| 13. | 1995  | 19. veebruar  | Vikersund  |  Norra | lennumägi |
| 14. | 1995  |  25. veebruar | Oberstdorf  |  Saksamaa | lennumägi |
| 15. | 1996  | 4. jaanuar  | Innsbruck  |  Austria | suur mägi |
| 16. | 1996  | 14. jaanuar  |  Engelberg |  Šveits | suur mägi |
| 17. | 1996  | 21. jaanuar  | Sapporo  |  Jaapan | suur mägi |
| 18. |  1996 | 28. jaanuar  | Zakopane  |  Poola | suur mägi |
| 19. | 1996  | 11. veebruar  | Bad Mitterndorf  |  Austria | lennumägi |
| 20. | 1996  | 9. märts  | Harrachov  |  Tšehhi | lennumägi |

Välislingid
-----------

* Andreas Goldbergeri koduleht
* Andreas Goldberger FIS-i kodulehel (inglise)